Ñam̃a neñotenes puesheña'ttsospa' atet̃ sotatse'tyen , e'ño' pocte' senteñ o'ch señmatat sechets e'ñe sa secañoresha'teñot̃ t̃arro'mar ñeñt̃ecpo' yec̈hquënaña sechets o'ch atet̃ sep̃ateñ . Ñeñt̃o'marña atet̃ setma'ntatenaña sechets ñerra'mrrat̃e' allempo sachporrena c̈hoch serra' serrar att̃ochña e'ñe señmatat sat̃ e'ñe ora sechtsohuen t̃arro'mar sat̃pa' ñeñt̃ecpo' yec̈hquëna . T̃arraña t̃e' napa' o'ch notas , ama't pocteñ o'ch yeñmatateneñ yat̃ arr patsropa' c̈hapcha' esempohuañen allempopa' o'huañcha' yemna' yat̃ ñam̃a yerrar , t̃arro'mar atet̃ ne' Yompor . T̃arraña ama't pocteñ o'ch yeñmatateneñ yat̃pa' t̃arraña ama pocteyaye o'ch e'ñe yeñmataten yechets yecañoresha'teñot̃ t̃arro'mar ama añecpaye' ayec̈hcataret̃eña yechets att̃och yecañoresha'ten . Yechetspa' añecopña ayec̈hcataret̃ att̃och yet̃orra'yesa Yepartsesharecop . Ñam̃a ñapa' ñach yecuam̃pene'ña yechets .
